Ansøgning om fristforlængelse til deklaration vedr. fjernelse af SHELL tank, 
matr.nr. 65a, [adresse], [adresse]. [adresse] 42 
Sagsfremstilling 
5.      Ansøgning om fristforlængelse til deklaration vedr. fjernelse af SHELL tank, matr.nr. 
65a, Kalundborg Markjorder, [adresse]. [adresse] 42  
                                                                                                                        Åbent 
Sagsnr.: 326-2014-92240       J.nr.: 01.02.00            Ronnie Pedersen.: 326-2014-229648 
  
SAGSFREMSTILLING 
Teknik og Miljø har modtaget en begæring om fritagelse i 20 år fra deklaration af 26. 06.1964-4275-22 (se bilag 1) 
fra ejeren af Shell- tankanlægget beliggende [adresse]. [adresse] 42 i Kalundborg. (se bilag 2) 
  
Historisk har Kalundborg Kommune ved tinglyst deklaration fra 1964 forpligtiget ejer til at fjerne tankanlægget eller 
indpasse det i en sluttet randbebyggelse "når byens udvikling, efter byrådets skøn, gør gennemførelse af byplanens 
bestemmelser ønskelig, alt dog tidligst efter en periode på 15 år fra den 20. juni 1962 at regne." 
  
Kommunalbestyrelsen har på møde den 25. juni 2014, besluttet at udsende skitseprojekt om påtænkt byggeri på 
ejendommen i 2 ugers høring forud for afgørelse i forhold til afvigelse fra kommuneplantillæg og dispensation fra 
Partiel Byplan nr. 1. Høringen er foretaget og har ikke affødt bemærkninger. Teknik og Miljø har den 29. juli 2014 
meddelt dispensation fra Partiel Byplan nr. 4, til den ønskede bygningsplacering. 
  
Efterfølgende er ejer, fra sit pengeinstitut, blevet oplyst, at optagelse af lån til finansiering af det påtænkte byggeri 
betinges af, at deklaration vedr. fjernelse af tankanlægget, aflyses eller at ejer fritages herfor i lånets løbetid. 
  
Deklarationen er en såkaldt fjernelsesdeklaration. Deklarationen indebærer, at ejer skal fjerne service stationen eller 
indarbejde den i en sluttet randbebyggelse, hvis byrådet ønsker det i forbindelse med byudvikling. 
Fjernelsen/indarbejdelsen af service stationen vil da ske på ejers regning. 
  
Hvis deklarationen aflyses, kan det medføre ukendte udgifter for kommunen, f.eks. hvis kommunen tvangskøber 
ejendommen i byudviklingsøjemed, eller ved krav mod kommunen. 
  
Teknik og Miljø har ved mail af 8. august 2014 meddelt ejer at kommunen ikke har interesse i at aflyse 
deklarationen, da det kan påføre kommunens borgere ekstra udgifter. 
  
Ejer har herefter fremsendt begæring om fritagelse fra deklarationen i 20 år (Se bilag 2), begrundet i at 
finansieringen af det påtænkte byggeri skal ske gennem et 20 årigt erhvervslån.  
  
Af kommuneplanens rammebestemmelse fremgår bl.a. at der i området "skal sigtes mod bo-ligorienteret udvikling 
og bedre boligkvaliteter, hvor det er tiltrængt. Butiks- og serviceareal skal ikke forøges, men ses gerne reduceret, 
f.eks. ved boligbyggeri på arealet med det nuvæ-rende Shell-tankanlæg." 
  
Ejendommen indgår i vision for udvikling og fornyelse i en del af [adresse], Fokusområde 3. (Se bilag 3, 
side 6). Visionen skitserer et fremtidsbillede, hvor opførelse af randbebyggelse langs byens gader indgår som 
væsentlige elementer, dels for at skærme den bagvedliggende boligbebyggelse mod støj fra havn, jernbane og 
trafikveje, og dels for at skabe en markant bymæssig karakter med klart definerede gadeforløb. [adresse]. [adresse] 
fremstår i dag usammenhængende og urolig, hvorfor en randbebyggelse kan understøtte [adresse]. Jørgensbjergs visuelle 
fremtræden ved ankomst til Kalundborg fra øst.  
  
Ejer har oplyst at nærværende begæring er sidste forhindring for gennemførelse af byggearbejdet. 
  
BEHANDLING 
Teknik- og Miljøudvalget. 
  
INDSTILLING 
Teknik- og Miljøchefen indstiller, at det drøftes om fritagelse fra deklarationen skal imødekommes og i givet fald i 
hvor mange år. 
  
ØKONOMISKE KONSEKVENSER  
Der er ingen økonomiske konsekvenser for Kalundborg Kommune. 
  
  
Bilag 
  
  
  
  
  
Teknik- og Miljøudvalgets møde den 1. september 2014: 
Udvalget vedtog en 20 års fritagelse fra deklarationen. 
Sussie Lauridsen stemte imod med bemærkningen om, at en frist på 20 år er for lang af hensyn til den 
fremtidige planlægning af området. 
Bilag 1, Deklaration 26.06.1964-4275-22.pdf 
326-2014-230936 
Bilag 2. Begæring om fristforlængelse.pdf 
326-2014-233890 
Bilag 3 - Vision. Udvikling og fornyelse i en del af kalundborg 
Midtby.pdf 
326-2014-144598 
